stanford-oval/wikipedia huggingface dataset:
תהילים ג'
המזמור בליטרגיה > יהדות

פסוקים ב'-ט' הם חלק מתפילות קריאת שמע לפני השינה .
פסוק ט' מופיע פעמים רבות בתפילה, בין השאר בפסוקי דזמרא  וובתפילת ההבדלה.
הפרק (ביחד עם תהילים א', ב' וד') נאמר בקצת קהילות לאחר תפילת ערבית של ליל יום כיפור, והוא נחשב כסגולה להנצל מטומאת קרי ביום הקדוש.
המזמור בליטרגיה > הכנסייה המזרחית האורתודוקסית

תהילים ג' הוא המזמור הראשון, מתוך "ששת המזמורים", אשר נקראים כחלק מכל טקס אורתרוס (Matins). במהלך קריאת ששת המזמורים, אסור לזוז ולדבר, מכיוון שזהו נחשב לאחד הרגעים הקדושים ביותר של טקס אורתרוס.
המזמור בליטרגיה > כנסייה קתולית

פרק ג' בתהילים מושר בטקס הקריאה הראשון ביום ראשון, לאחר שני הפרקים הראשונים בתהילים.
הערות שוליים

↑  סיפורו של אבשלום נמצא בספר שמואל ב', פרק י"ג, פסוק י"ח
↑  סגולות מזמורי התהילים במוקד התהילים הארצי
↑  Martin Luther: Dr. Martin Luthers Sämmtliche Schriften, (St. Louis 1880), p 1375.
↑  Siehe: Howard N. Wallace, Psalms. Readings. A New Biblical Commentary, (Sheffield 2009).
↑  The Complete Artscroll Siddur page 291
↑  The Complete Artscroll Siddur page 63
↑  The Complete Artscroll Siddur page 619
↑  הרב אליעזר מלמד, הלכות תשמיש המיטה ומנהג אמירת תהילים בערב יום כיפור, באתר פניני הלכה
↑  Dykstra, Tyler. "The Six Psalms". Saint George Antiochian Orthodox Church. אורכב מ-המקור ב-2016-01-15. נבדק ב-4 ביולי 2013. {{cite web}}:  (עזרה)
↑  The main cycle of liturgical prayers takes place over four weeks.
תהילים ג' פסוק 6, בבית הקברות Jegłownik .
תפילת הטבת חלום

ערך זה עוסק בתפילת הטבת חלום הנאמרת בעת ברכת כהנים. אם התכוונתם לטקס הטבת חלום, ראו .
תפילת הטבת חלום היא תפילה המוזכרת בתלמוד כנאמרת על חלום מטריד. יש שנהגו לאמר תפילה זו בשעת ברכת כהנים.
תולדות התפילה

בתלמוד ירושלמי מופיע שר' יונה בשם ר' תנחום בי ר' חייא אמר:
זה שהוא רואה חלום קשה צריך לומר: יהי רצון מלפניך ה' אלהי ואלהי אבותי שיהו כל חלומותי שחלמתי בין בלילה הזה בין בשאר הלילות בין שחלמתי אני ובין שחלמו לי אחרים אם טובים הם יתקיימו עלי לששון ולשמחה לברכה ולחיים ואם לדבר אחר כשם שהפכת את מי המרה למתיקה ומי יריחו על ידי אלישע למתיקה ואת קללת בן בעור לברכה כן תהפוך את כל חלומות הקשין ומה שחלמו לי אחרים לטובה לברכה ולרפואה ולחיים לשמחה ולששון ולשלום
הירושלמי מוסיף אחרי התפילה את הפסוקים:
"הפכת מספדי למחול לי פיתחת שקי ותאזרני שמחה למען יזמרך כבוד ולא ידום ה' אלהי לעולם אודך"

"ולא אבה ה' אלהיך לשמוע אל בלעם ויהפוך ה' אלהיך לך את הקללה לברכה כי אהבך ה' אלהיך"

"אז תשמח בתולה במחול ובחורים וזקנים יחדיו והפכתי אבלם לששון וניחמתים ושימחתים מיגונם
בירושלמי לא נזכר זמן כלשהו שבו יש לומר את התפילה. אמנם בתלמוד בבלי, התפילה מוזכרת כנאמרת בזמן ברכת כהנים, באופן שהאומר יסיים את אמירת התפילה עם סיום הברכה על ידי הכוהנים וכך כשיענו הציבור אמן על ברכת הכנים יענו אמן גם לתפילתו. התלמוד מציע לאומרו למי שראה חלום ולא יודע מה ראה. הנוסח בבבלי הוא:
"ריבונו של עולם אני שלך וחלומותי שלך חלום חלמתי ואיני יודע מה הוא בין שחלמתי אני לעצמי ובין שחלמו לי חבירי ובין שחלמתי על אחרים אם טובים הם חזקם ואמצם כחלומותיו של יוסף ואם צריכים רפואה רפאם כמי מרה על ידי משה רבינו וכמרים מצרעתה וכחזקיהו מחליו וכמי יריחו על ידי אלישע וכשם שהפכת קללת בלעם הרשע לברכה כן הפוך כל חלומותי עלי לטובה.
בסידורים של גניזת קהיר מופיעה התפילה רק לעיתים נדירות בסידורי נוסח בבל. לעומת זאת, בסידורים של נוסח ארץ ישראל מופיעה התפילה בסוף ברכות השחר או לאחר פסוקי דזמרא.
נוסח התפילה בסידורי הגניזה נוסח ארץ ישראל הוא:
כן יהי רצון ורחמים מלפניך ה' אלהינו ואלהי אבותינו שתהפוך את כל החלומות הרעים שחלמנו וכל החלומות הרעים שחלמו אחרים עלינו לרצון לטובה לרפואה לברכה לחיים ולשלום, כשם שהפכת את קללת בלעם לברכה ואת מי מרה על ידי משה והמים הרעים על ידי אלישע, כן תהפוך את כל החלומות הרעים שחלמנו וכל החלומות הרעים שחלמו אחרים עלינו לרצון לטובה לרפואה לגאולה לברכה לחיים ולשלום לששון ולשמחה לשם ולתהלה לכבוד ולתפארת, ועל הכל ה' א-להינו אנחנו מודים לך ומברכים לשם קדשך תמיד נצח לעולם ועד אמן
ורד רזיאל-קרצ'מר טוענת שהופעת התפילה בתוך הסידורים מצביעה על הפיכת התפילה מתפילה מזדמנת הנאמרת בעת הצורך לתפילת קבע הנאמרת באופן קבוע על הסדר. בנוסף היא מצביעה על כך שהנוסח בסידורים משמיט את ההתייחסות לחלומות מסופקים, ומתייחס לחלומות רעים ומשנה את התפילה מלשון יחיד ללשון רבים. רזיאל-קרצ'מר מעלה את ההשערה שכניסת התפילה לנוסח של קבע נובעת מהדגש על חלומות של אחרים, שאדם אינו יודע מתי נחלמו ועל כן הדרך להפיגם הוא באמירה תדירה של התפילה.
אף שהתפילה אינה מובאת על ידי הרמב"ם, היא מובאת על ידי הרי"ף והרא"ש וכן בארבעה טורים באורח חיים סימן קל, ומשם נכנסה התפילה לסידורים.
בהלכה > זמן אמירת התפילה

בתלמוד הבבלי מובא שיש לומר את התפילה בזמן אמירת ברכת כהנים. הרמ"א מביא בשולחן ערוך בשם הר"ן, שבמקומות שבהם לא אומרים ברכת כהנים כל יום התפילה נאמרת על ידי חולמי חלומות במקביל לברכת שים שלום של חזרת הש"ץ. מנגד, בעת אמירת ברכת כהנים, התפילה נאמרת שלוש פעמים, לקראת סיום של כל אחת מהברכות של ברכת כהנים, וכך מובא במחזורים בסדר ברכת כהנים. המשנה ברורה מספר שבמקום מגוריו נהגו שכל הקהל אומר את התפילה "דכיוון דאין אנו נושאין כפים כי אם ברגלים, אי אפשר שלא חלם לו פעם אחת בין רגל לרגל". לעומת זאת, המשנה ברורה כותב לא לומר את התפילה אם חל אחד הרגלים בשבת כי לא אומרים תחינה בשבת, אלא רק אם חלם חלום בלילה לפני.
המפרשים דנו בשאלה כיצד ניתן לאמר את התפילה במהלך ברכת כהנים, בעת שהציבור אמור להאזין לברכה. התוספות במסכת סוטה כותבים שמכיוון שהתמודדות עם חלום היא שעת הדחק, התירו לאמר את התפילה למרות החובה להאזין לברכת כהנים, כמו שהתירו לצום בתענית חלום בשבת. בבית יוסף מובא הסבר נוסף, שמכיוון שהאומר את התפילה מכוון לאמרה בזמן ברכת כהנים, הרי שהוא נחשב למאזין לברכה.
הערות שוליים

↑  תלמוד ירושלמי, מסכת ברכות,  פרק ה', הלכה א'
↑  ספר תהילים, פרק ל', פסוק י"ב, יג
↑  ספר דברים, פרק כ"ג, פסוק ו'
↑  ספר ירמיהו, פרק ל"א, פסוק י"ב
↑  תלמוד בבלי, מסכת ברכות, דף נ"ה, עמוד ב'
1 2 3  ורד רזיאל-קרצ'מר, "כשם שהפכת את קללת בלעם לברכה"; תפילת הטבת החלום בסידורי הגניזה, דף שבועי, אוניברסיטת בר-אילן, פרשת בלק, תשע"ט, 1326
1 2  ארבעה טורים, אורח חיים, סימן ק"ל
↑  לדוגמה: הרב יעקב עמדין, סידור בית יעקב - חלק א, ווארשא, תרמ"א, עמוד 506, באתר היברובוקס
1 2  שולחן ערוך, אורח חיים, סימן ק"ל
↑  שולחן ערוך, אורח חיים, סימן קכ"ח, סעיף מ"ה
↑  מחזור חלק שלישי והוא תפילת סכות, אמשטרדם, 1750, דף י"ח
↑  "כלום יש לך עבד שמברכין אותו ואינו מאזין" תלמוד בבלי, מסכת סוטה, דף מ', עמוד א'
תאבו ספולושה

| --- | --- |

ספולושה במדי אוקלהומה סיטי ת'אנדר, 2011
 לידה:  2 במאי 1984 (בן 40) ווה שבשווייץ
 עמדה:  קלע, סמול פורוורד
 גובה:  1.98 מטר
 דראפט:  בחירה מספר 13, 2006 פילדלפיה 76'
 קבוצות כשחקן
 2001–2002   2002–2005   2005–2006   2006–2009   2006–2014   2011   2014–2017   2017–2019   2019–2020:  ווה ריביירה   אלאן שאלון   פלקנסטרו ביאלה   שיקגו בולס   אוקלהומה סיטי ת'אנדר   פנרבחצ'ה אולקר   אטלנטה הוקס   יוטה ג'אז   יוסטון רוקטס
 הישגים כשחקן
 חמישיית ההגנה השנייה של העונה (2010)
תאבו פטריק ספולושה (בצרפתית: Thabo Patrick Sefolosha; נולד ב-2 במאי 1984) הוא כדורסלן עבר שווייצרי, ששיחק בעמדות הקלע והסמול פורוורד.
קריירה מקצועית > תחילת הקריירה

הקריירה המקצועית של ספולושה החלה בשנת 2001, בהיותו בן 17, כשחתם בקבוצת ווה ריביירה מליגת העל השווייצרית. במהלך נסיעה של הקבוצה למשחק חוץ בצרפת קיבל ספולושה הזדמנות לשחק במועדון גדול יותר, כאשר סקאוט של אלאן שאלון מהליגה הצרפתית הציע לו לחתום בשורות הקבוצה. בשנתו הראשונה בשאלון שיחק ספולושה בקבוצת הנוער של המועדון ובשנה שאחריה עלה לקבוצת הבוגרים. בעונתו השלישית הפך ספולושה לשחקן חמישייה קבוע ועזר לקבוצתו לסיים את העונה במקום השלישי בליגת העל הצרפתית. בעונה זו הציג ספולושה ממוצעים של 9.4 נקודות ו-7 ריבאונדים למשחק. לפני עונתו הרביעית בשאלון התעורר סכסוך בין ספולושה לקבוצה בנוגע לתנאי החוזה של השחקן. בעקבות הסכסוך עזב ספולושה את הקבוצה הצרפתית וחתם בפלקנסטרו ביאלה האיטלקית שבמדיה שיחק בעונת 2005/2006.
קריירה מקצועית > שיקגו בולס

ספולושה נבחר בבחירה ה-13 בדראפט 2006 על ידי פילדלפיה 76', והועבר באותו הערב בטרייד לשיקגו בולס עבור רודני קארני (הבחירה ה-16) והסדר כספי. בשיקגו תיפקד ספולושה בעיקר כשחקן ספסל שמספק הגנה קשוחה, אך יכולותיו ההתקפיות הדלות מנעו ממנו לפרוץ ולקבל דקות משמעותיות בקבוצה.
קריירה מקצועית > אוקלהומה סיטי ת'אנדר

ב-19 בפברואר 2009 נשלח ספולושה בטרייד לאוקלהומה סיטי ת'אנדר עבור בחירת סיבוב ראשון בדראפט 2009. באוקלהומה סיטי זכה ספולושה למקום קבוע בחמישייה הפותחת בתפקיד הקלע, בקו אחורי שכלל גם את ראסל וסטברוק וקווין דוראנט. בסיום עונתו השנייה בקבוצה נבחר ספולושה לחמישיית ההגנה השנייה של העונה לעונת 2009/2010. באוקטובר 2011, בעקבות שביתת השחקנים בליגת ה-NBA, חתם ספולושה בפנרבחצ'ה אולקר על חוזה לעונה אחת שכלל סעיף חזרה ל-NBA בסיום השביתה. ספולושה הספיק לשחק שבעה משחקים במדי הקבוצה הטורקית ביורוליג לפני שהסתיימה השביתה. בהמשך עונת 2011/2012 הגיע ספולושה עם הת'אנדר עד סדרת גמר ה-NBA, שם הפסידה קבוצתו למיאמי היט בתוצאה 4-1.
קריירה מקצועית > אטלנטה הוקס

ב-15 ביולי 2014 נשלח ספולושה לאטלנטה הוקס, יחד עם זכויות הדראפט על יורגוס פרינטזיס, בתמורה לזכויות על סופוקליס שחורציאניטיס. ב-8 באפריל 2015 ספולושה וחברו לקבוצה, פרו אנטיץ', נעצרו מחוץ למועדון לילה בניו יורק בגין הפרעה לשוטר בשעת מילוי תפקידו לאחר שכריס קופלנד מאינדיאנה פייסרס נדקר בבטנו במהלך קטטה. במהלך המעצר שבר ספולושה את השוקית ונאלץ להחמיץ את המשך עונת 2014/2015.
קריירה מקצועית > יוטה ג'אז

לקראת עונת 2017/2018, לאחר 3 עונות באטלנטה, חתם על חוזה לשנתיים ביוטה ג'אז, עבור כ-10.5 מיליון דולר. לאחר 38 משחקים עם הג'אז נפצע ברצועה העקיפה התיכונה שבברכו הימנית ונאלץ לעבור ניתוח שהשבית אותו ממשחק עד סיום עונת 2017/2018.
קריירה מקצועית > יוסטון רוקטס

בספטמבר 2019 חתם ספולושה על חוזה לעונה אחת ביוסטון רוקטס. ב-2 ביולי 2020 הודיע שלא יצטרף לרוקטס בחידוש עונת 2019/2020 ב"בועה באורלנדו". ב-21 במרץ 2021 הודיע על פרישה ממשחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006/2007 | שיקגו | 71 | 4 | 12.2 | 0.426 | 0.357 | 0.511 | 2.2 | 0.8 | 0.5 | 0.2 | 3.6 |
| 2007/2008 | שיקגו | 69 | 22 | 20.8 | 0.428 | 0.330 | 0.721 | 3.7 | 1.9 | 0.9 | 0.4 | 6.7 |
| 2008/2009 | שיקגו | 43 | 14 | 17.1 | 0.434 | 0.300 | 0.840 | 2.9 | 1.5 | 0.8 | 0.4 | 4.5 |
| 2008/2009 | אוקלהומה סיטי | 23 | 22 | 31.1 | 0.417 | 0.243 | 0.833 | 5.2 | 2.0 | 1.7 | 1.1 | 8.5 |
| 2009/2010 | אוקלהומה סיטי | 82 | 82 | 28.6 | 0.440 | 0.313 | 0.674 | 4.7 | 1.8 | 1.2 | 0.6 | 6.0 |
| 2010/2011 | אוקלהומה סיטי | 79 | 79 | 25.9 | 0.471 | 0.275 | 0.747 | 4.4 | 1.4 | 1.2 | 0.5 | 5.1 |
| 2011/2012 | אוקלהומה סיטי | 42 | 42 | 21.8 | 0.432 | 0.437 | 0.884 | 3.0 | 1.1 | 0.9 | 0.4 | 4.8 |
| 2012/2013 | אוקלהומה סיטי | 81 | 81 | 27.5 | 0.481 | 0.419 | 0.826 | 3.9 | 1.5 | 1.3 | 0.5 | 7.6 |
| 2013/2014 | אוקלהומה סיטי | 61 | 61 | 26.0 | 0.415 | 0.316 | 0.768 | 3.6 | 1.5 | 1.3 | 0.3 | 6.3 |
| 2014/2015 | אטלנטה | 52 | 7 | 18.8 | 0.418 | 0.321 | 0.776 | 4.3 | 1.4 | 1.0 | 0.4 | 5.3 |
| 2015/2016 | אטלנטה | 75 | 11 | 23.4 | 0.505 | 0.339 | 0.626 | 4.5 | 1.4 | 1.1 | 0.5 | 6.4 |
| 2016/2017 | אטלנטה | 62 | 42 | 25.7 | 0.441 | 0.342 | 0.733 | 4.4 | 1.7 | 1.5 | 0.5 | 7.2 |
| 2017/2018 | יוטה | 38 | 6 | 21.2 | 0.492 | 0.381 | 0.815 | 4.2 | 0.9 | 1.4 | 0.3 | 8.2 |
| 2018/2019 | יוטה | 50 | 2 | 12.2 | 0.477 | 0.436 | 0.636 | 2.5 | 0.5 | 0.9 | 0.1 | 3.8 |
| 2019/2020 | יוסטון | 41 | 0 | 10.6 | 0.407 | 0.278 | 0.375 | 2.3 | 0.6 | 0.6 | 0.3 | 2.2 |
| קריירה |  | 869 | 475 | 21.9 | 0.449 | 0.349 | 0.732 | 3.7 | 1.4 | 1.1 | 0.4 | 5.7 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007 | שיקגו | 9 | 0 | 11.0 | 0.385 | 0.375 | 0.583 | 1.9 | 0.8 | 0.2 | 0.0 | 3.3 |
| 2010 | אוקלהומה סיטי | 6 | 6 | 21.2 | 0.296 | 0.231 | 0.889 | 3.0 | 1.2 | 0.8 | 1.0 | 4.5 |
| 2011 | אוקלהומה סיטי | 17 | 17 | 20.2 | 0.463 | 0.154 | 1.000 | 3.1 | 0.7 | 0.9 | 0.3 | 4.6 |
| 2012 | אוקלהומה סיטי | 20 | 20 | 22.3 | 0.402 | 0.327 | 0.889 | 2.7 | 1.3 | 1.5 | 0.5 | 5.3 |
| 2013 | אוקלהומה סיטי | 11 | 11 | 27.3 | 0.344 | 0.316 | 0.818 | 4.5 | 2.1 | 1.1 | 0.5 | 5.7 |
| 2014 | אוקלהומה סיטי | 13 | 13 | 17.5 | 0.415 | 0.261 | 0.800 | 2.3 | 0.8 | 0.8 | 0.0 | 4.2 |
| 2016 | אטנלנטה | 10 | 2 | 20.3 | 0.478 | 0.368 | 0.533 | 4.1 | 1.7 | 1.0 | 0.6 | 5.9 |
| 2017 | אטנלנטה | 4 | 0 | 2.3 | 0.000 | 0.000 | 0.250 | 0.0 | 0.0 | 0.0 | 0.0 | 0.3 |
| 2019 | יוטה | 4 | 0 | 10.5 | 0.143 | 0.125 | 0.000 | 2.0 | 0.5 | 0.0 | 0.0 | 1.3 |

| קריירה |  | 96 | 69 | 18.8 | 0.396 | 0.283 | 0.774 | 2.8 | 1.1 | 0.9 | 0.3 | 4.4 |
סטטיסטיקות הקריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | אולקר | 7 | 6 | 26.9 | 0.529 | 0.500 | 0.633 | 6.0 | 0.9 | 2.1 | 0.4 | 11.4 |

| קריירה |  | 7 | 6 | 26.9 | 0.529 | 0.500 | 0.633 | 6.0 | 0.9 | 2.1 | 0.4 | 11.4 |
הערות שוליים

↑  דרכו של ספולושה לליגת ה-NBA
↑  סיכום דראפט 2006, ESPN.com
↑  ספולושה נשלח בטרייד לאוקלהומה סיטי
↑  ספולושה חותם בפנרבחצ'ה אולקר
↑  דף השחקן באתר היורוליג
↑  מיאמי מנצחת את אוקלהומה סיטי בגמר ה-NBA
↑  ספולושה נשלח בטרייד לאטלנטה
↑  ספולושה נעצר מחוץ למועדון בניו יורק
↑  ספולושה סובל משבר בשוקית ונאלץ להחמיץ את המשך העונה
↑  ספולושה חותם ביוטה ג'אז, באתר הרשמי של הקבוצה, 18 ביולי 2017
↑  Thabo Sefolosha will sign a two-year, $10.5 million contract with Jazz, באתר sportando.com,‏ 12 ביולי 2017
↑  Utah Jazz swingman Thabo Sefolosha to undergo season-ending surgery on right MCL, באתר הרשמי של ה-NBA,‏ 13 בינואר 2018
↑  ספולושה חותם על חוזה ביוסטון, באתר הקבוצה, 23 בספטמבר 2019
↑  ספולושה לא יצטרף לרוקטס באורלנדו, באתר ESPN,‏ 2 ביולי 2020
תנ"ך העניים

תנ"ך העניים (בלטינית: Biblia pauperum, בצרפתית: Bible des pauvres) הוא כינוי לספרי ציורים של דמויות ואירועים מהתנ"ך (הברית הישנה והברית החדשה). ספרים אלו התפרסמו בשלהי ימי הביניים ולפי רוב החוקרים, נועדו לשמש כלי עזר לכמרים, דרשנים ומטיפים, להכנת דרשותיהם. עקב כך, הציורים לווה בציטוטים מהתנ"ך ובהסברים הכתובים בלטינית או בשפות מקומיות אירופיות אחרות. ספרים אלו כונו "תנ"ך העניים" עקב ייעודם ל-"עניי הרוח" (paupers spiritu) ולא לחסרי אמצעים (לאור מחירם הגבוה).
מבנה

כל עמוד ועמוד בספרים אלו הוא יחידה עצמאית ללא קשר המשכי לעמודים שלפניו ואחריו. תבנית העמוד היא קבועה בכל ספרי תנ"ך העניים ומרכב משבעה ציורים וטקסט הסברי. חלוקת הציורים:
במרכז העמוד מצויר אירוע חשוב מהברית החדשה.
בכל צד, משמאלו ומימינו של הציור המרכזי, מצויר אירוע מהברית הישנה, אשר לפי הטיפולוגיה הנוצרית מטרים, מסמל או מסביר את האירוע שבציור המרכזי. בחלק מהספרים, ציורים אלו קטנים יותר מהציור המרכזי. בהתאם לחלוקת העידנים הנוצרית, ברוב הספרים, אחד מציורים אלו מתאר אירוע שהתרחש בעידן שלפני מתן תורה (עידן ante legem) והשני, אירוע שהתרחש בעידן החוק, שלאחר מתן תורה (עידן post legem).
מעל ומתחת לציורים אלו, מצוירות דמויותיהם של ארבעה נביאים או דמויות חשובות אחרות מהתנ"ך. על גבי רצועות היוצאות  מכל דמות, רשומים פסוקי נבואה או אמרות חשובות של אותה דמות. אמרות אלו קשורות, לפי הפרשנות הנוצרית, לאירוע המתואר בציור המרכזי.
בכל צד של העמוד, מופיע, לרוב בתוך מסגרת, טקסט קצר המסביר את הקשר שבין הציורים.
מבנה > דוגמאות

עמוד XXIV של ה-Biblia pauperum sur Gallica הנמצאת בספריה הלאומית הצרפתית, מתאר במרכזו את תחייתו של ישו. משמאלו אנו רואים את שמשון הנושא בידיו את שערי עזה התלושים. ציור זה מסמל שחרור ויציאה ממקום סגור ומסוכן ועל ידי כך, מטרים את יציאתו של ישו הקם לתחיה, מקברו. מימין לציור המרכזי, אנו רואים את הנביא יונה קם לתחייה אחרי שהלוויתן הקיא אותו. ציור זה מסמל את שהייתו של יונה בבטן הלוויתן, אותו הוא כינה "עמק המתים". יונה שהה בבטן הלוויתן 3 ימים ו-3 לילות, כפי שישו שהה בעולם המתים לפני שקם לתחיה (מתי יב' 38–41).
עמוד 182 מה-Golden Bible הנמצא בספרייה הבריטית, מתאר בציור המרכזי, את הצנטוריון הרומאי לונג'ין (Longin) דוקר את חזהו של ישו הצלוב, בכידונו. משמאל הציור המרכזי, אנו רואים את בריאתה של חווה מצלע שבחזהו של אדם (אדם מטרים את ישו, לפי הטיפולוגיה הנוצרית). מימין הציור המרכזי, אנו רואים את משה המכה בסלע במטהו ומהסלע פורצים מים (כפי שפרץ דם מחזהו של ישו כאשר נדקר בכידונו של הרומאי). באותו עמוד מופיעים הנביאים דניאל, ישעיהו, מיכה וחבקוק, נביאים שלפי הנצרות, ניבאו את ביאתו של ישו המשיח.
הרעיון שבבסיס תנ"ך העניים

רעיון תנ"ך העניים הוא רעיון יסוד של הטיפולוגיה הנוצרית. זו טוענת שרבים מהאירועים ומהנבואות שבברית הישנה מטרימים ומסבירים אירועים ורעיונות המופיעים בברית החדשה. רעיון זה נסמך על דברי אוגוסטינוס הקדוש שטען - "הברית החדשה חבויה בברית הישנה והברית הישנה מתגלה בברית החדשה". רעיון זה התקבל והתפשט מאוד בקרב הנצרות והוא מתבטא רבות באמנות ימי הביניים בציורים, ציורי הקיר, הפיסול והויטראז'ים בכנסיות.
ספרי תנ"ך העניים שימשו כלי עזר למטיפים ולדרשנים בבניית דרשותיהם. עיון בעמוד המתאים לדרשה המיועדת, אפשר בניית שלד לדרשה, הכולל אירועים משתי הבריתות וציטוטים מדברי נביאים ואישים אחרים מהתנ"ך.
בניגוד לרוב הספרים של ימי הביניים, ספרי תנ"ך העניים צוירו ונכרכו בפורמט קטן שהקל על נשיאתם ממקום למקום, על ידי הדרשנים.
תולדות

מייחסים את המצאת תנ"ך העניים לבישוף אנסגר (Ansgar) הקדוש מהעיר ברמן בפרנקיה המזרחית שחי במאה ה-9
. הספרים הראשונים יצאו לאור ברבע האחרון של המאה ה-14 וציוריהם מיוחסים לאסכולה של הצייר יאן ואן אייק. החל מתחילת המאה ה-15, נפוץ השימוש בחיתוכי עץ, דבר שאִפשר הוצאת מספר מהדורות לכל ספר. אז, הספרים גם צומצמו לרוב, ל־35-50 עמודים בלבד, כדי להקל את נשיאתם. בחלק מספרים אלו, חיתוכי העץ המודפסים, נצבעו ידנית לאחר ההדפסה.
עם המצאת הדפוס בסוף המאה ה-15, ספרי תנ"ך העניים היו בין הראשונים שהודפסו והפכו למאוד פופולריים. יש הטוענים שהפופולריות הרבה שלהם בקרב מסדרי הקבצנים (כמו הפרנציסקנים), תרמה לכינוי "תנ"ך העניים".
בנוסף לשימוש בספרי תנ"ך העניים בדרשות, הם שימשו גם אמנים ואומנים רבים בעבודות הקישוט שלהם בכנסיות ובקתדרלות. הציורים שבספרים שמשו דוגמאות, מודלים ומקור רעיונות לאמנים ואומנים אלו. לספרים אלו הייתה השפעה עצומה על אמנות ימי הביניים ולכן אנו יכולים לראות בכנסיות רבות יצירות המבוססות על ציורים מתוך תנ"ך העניים.
ספרי תנ"ך העניים התפרסמו בעיקר בארצות הגרמניות, בצרפת ובארצות השפלה. עם התפשטות הדפוס וההתפתחות הטכנולוגית שלו, החלו להופיע ספרי תנ"ך שלמים, מאוירים באיורים עם הסברים ופירושים. בד בבד, חשיבותם של ספרי תנ"ך העניים הלכה ופחתה עד שנעלמו לחלוטין. בימינו השתמרו בספריות ובמוזיאונים כ־80 מספרים אלו.
יש להבדיל בין המושגים "תנ"ך העניים" ומושג מודרני הקיים בתחום חקר האמנות הכנסייתית והוא מושג "תנ"ך האדם העני" (poor man's Bible). מושג מודרני זה מתכוון ליצירות האמנות שבתוך הכנסייה שמטרתן הראשונית הייתה ללמד את אירועי התנ"ך ולהסבירם בצורה ויזואלית להמוני העם חסרי ההשכלה והאנלפבתים.
יש להבדיל גם בין תנ"ך העניים וספרי "תנ"ך המוסר" (Bible moralisée) אשר צוירו ונכתבו בעיר פריז במאה ה-13. אלו היו ספרי מוסר המבוססים על כתבי הקודש. ספרים אלו היו עבי כרס ויקרים מאוד ונועדו להשכלתם של בני משפחת המלוכה בצרפת. הם הכילו הרבה מאוד ציוריים - מתוך 8 ספרים כאלו ששרדו עד ימינו, הגדול בהם מכיל כ-5000 ציורים. בציורים מופיעות דמויות מהברית החדשה ומולן דמויות מהברית הישנה. סביב הציורים נכתבו טקסטים נוצריים שפירשו את מעשי הדמויות המצוירות וסיכמו את מוסר ההשכל (הנוצרי) הנובע ממעשים אלו של הדמויות.
ספר נוסף, בעל מטרה דומה, שזכה לפופולריות גדולה מאוד (אף יותר מתנ"ך העניים) בשלהי ימי הביניים, הוא "ראי גאולת האנושות" (Speculum Humanae Salvationis) אשר נכתב ואויר בידי אלמוני בין השנים 1309-1324. הספר בנוי בצורה קבועה - פרק אחד שמתאר אירוע מהברית החדשה ואחריו 3 פרקים מהברית הישנה המטרימים את האירוע מהברית החדשה. הפרקים מאוירים בציורים רבים. הראיה שספר זה היה פופולרי מאוד היא, שעד היום שרדו מאות עותקים ממנו.
לקריאה נוספת

Biblia Pauperum - New Advent Catholic Encyclopedia - www.newadvent.org/cathen/05247a.htm
Biblical Cyclopedia - Biblia Pauperum (Bible of the poor) - www.biblicalcyclopedia.com/B/biblia-pauperum-(bible-of-the-poor).html
Golden Bible - Biblia Pauperum - www.facsimilefinder.com/facsimiles/golden-bible-biblia-pauperum-facsimile
הערות שוליים

↑  Biblia Pauperum", Catholic "Encyclopedia (1913)"
↑  רות ברטל, אהבה ארצית-אהבה שמימית, ירושלים: הוצאת מאגנס, 2009, פרק א'
| --- | --- |
בקרת זהויות :  GND: 4143025-6
שמן חוחובה

| --- | --- |

בקבוקון שמן חוחובה
 
 מאכלים
 סוג:  שמן זרעים 
 
זרע החוחובה
מטע חוחובה ישראלי בשקיעה
בית בד לייצור חוחובה
שמן חוחובה הוא שמן המופק מזרעיו של שיח החוחובה.
הרכב כימי

יחודו של השמן הוא בכך שהרכבו כולל שרשראות ישרות ארוכות ביותר (C40-C46) של אסטר ללא טריגליצרידים. השמן רווי בחומצה איקוסנואית-11, שהיא חומצת שומן חד-בלתי רוויה. הרכב זה מעניק לשמן חיי מדף ארוכים ועמידות יוצאת דופן לטמפרטורות גבוהות, בהשוואה לשמנים צמחיים אחרים. הדבר גם הופך אותו דומה יותר בתכונותיו לשומן העור מאשר שמנים צמחיים אחרים, תכונה המועילה לשימושים קוסמטיים.
שמן חוחובה מזוקק הוא חסר צבע וריח, נקודת ההתכה שלו היא כ-10 מעלות צלזיוס ונקודת ההבזק היא 295 מעלות צלזיוס.
שימושים

הראשונים שהפיקו שמן מזרעי החוחובה היו הילידים משבט אודהאם היוטו-אצטקי ששכן במדבר סונורה. הם השתמשו בו כתרופה לפצעים ולחבלות.
בשנת 1943, במהלך מלחמת העולם השנייה, החל צבא ארצות הברית להשתמש בשמן כתוסף לשמן מנוע, שמן הילוכים ושמן גיר דיפרנציאלי. כמו כן נהגו החיילים לשמן איתו מקלעים.
בתחילת שנות השבעים החלו לייצר את השמן בצורה מסחרית. הוא אכיל, אך חסר ערך קלורי ואינו מתעכל, אלא חולף במעיים ויוצא ללא שינוי.
בהיותו מופק מצמח שגדל לאט וקשה לטיפוח, שמן חוחובה משמש בעיקר ליישומים בקנה מידה קטן, כמו תרופות וקוסמטיקה. שמן חוחובה דומה בתכונותיו לשמן לווייתנים ומהווה תחליף לו, לאחר שזה נאסר לייבוא בארצות הברית בשנת 1971.
השמן ניתן לזיקוק משום שהוא חסר ריח וצבע ועמיד לחימצון, במצב זה הוא משמש לרוב כחומר לחות בקרמים או שמן נושא לבישום. שמן חוחובה משמש גם לייצור ביודיזל, תוסף לדלק למכוניות ושמן סיכה של מכניקה עדינה, בגלל היותו חומר שימון המתפרק טבעית.
הערות שוליים

↑  Jojoba Oil, web.archive.org, ‏2008-12-06
↑  Drew Sturtevant, Shaoping Lu, Zhi-Wei Zhou, Yin Shen, The genome of jojoba (Simmondsia chinensis): A taxonomically isolated species that directs wax ester accumulation in its seeds, Science Advances 6, 2020-03-11, עמ' eaay3240 doi: 10.1126/sciadv.aay3240
↑  AOCS > Technical Services, web.archive.org, ‏2007-03-13
↑  Jaime Wisniak, The Chemistry and Technology of Jojoba Oil, The American Oil Chemists Society, 1987, ISBN 978-0-935315-17-2
↑  Jojoba: A Unique Liquid Wax Producer from the American Desert, hort.purdue.edu
↑  author.fullName, Jojoba oil could fuel cars and trucks, New Scientist
תימורה לסינגר

| --- | --- |
אין תמונה חופשית
 לידה:  תל אביב-יפו
 מדינה:  ישראל ישראל
 השכלה:  אוניברסיטת בר-אילן 
 תקופת הפעילות:  מ-1998
 עיסוק:  עיתונאית, עורכת, מבקרת מוזיקה
 מעסיק:  Ynet, אנשים, גלובס, מקור ראשון 
 תחום סיקור:  מוזיקה
 מספר צאצאים:  1
 קישורים חיצוניים
 www.timoralessinger.com
 
תִימֹורה לֶסינגר היא עיתונאית, עורכת ומבקרת מוזיקה ישראלית.
ביוגרפיה

לסינגר נולדה בתל אביב למשפחה דתית. מקור שמה הפרטי בספר יחזקאל, פרק מ"א, פסוק י"ח: ”וְעָשׂוּי כְּרוּבִים, וְתִמֹרִים; וְתִמֹרָה בֵּין-כְּרוּב לִכְרוּב”. בילדותה עברה להתגורר עם משפחתה בימית. לאחר פינוי חבל ימית התגוררה משפחתה בגני טל ולאחר מכן בנוה דקלים. לסינגר עשתה שירות לאומי ביד שרה בירושלים.
במהלך השירות הלאומי השתתפה בסדנאות כתיבה יוצרת שעסקו בפרוזה (בהנחיית משה בן-שאול ויותם ראובני) ובשירה (בהנחיית צבי עצמון ואריה זקס). חבר לסדנה הכיר בינה לבין ישראל הראל, עורך כתב העת "נקודה"' שהזמין את לסינגר לעבוד בכתב העת. לסינגר הצטרפה לצוות כתב העת, תחילה כמגיהה ולאחר מכן ככותבת, והייתה חברה בו במשך כשנתיים בשלהי שנות ה-80.
לאחר שסיימה שירות לאומי למדה לתואר ראשון בספרות משווה באוניברסיטת בר-אילן. בשנת 1998 הצטרפה ל"מקור ראשון", תחילה כסגנית עורכת המגזין "דיוקן", ולאחר מכן כעורכת המגזין, תפקיד בו שימשה עד שנת 2000.
בין השנים 2001–2005 עבדה בשבועון "אנשים" כסגנית עורכת. במקביל הייתה פעילה בפורום "מוזיקה ישראלית" באתר ynet, שם זכתה להכרה בשל ביקורות מוזיקה והופעות שפרסמה ובשל סדרת ראיונות עומק שערכה עם מוזיקאים שונים, בהם יוסי בבליקי, רמי פורטיס, גבריאל בלחסן, אהוד בנאי ושרון מולדאבי. בעקבות כך, בשנת 2006 החלה לכתוב את מדור ביקורת המוזיקה ב-ynet, אותו כתבה עד שנת 2011. במקביל לכך שימשה לסינגר בין השנים 2006­–2008 ככתבת תרבות ב"גלובס". בשנת 2010 שימשה מבקרת מוזיקה בגלי צה"ל, בפינה שבועית קבועה בתוכנית "מוזיקה היום" של אסף צ'רנילס.
בשנת 2012 החלה לשמש עורכת לשונית במגזין "G" של "גלובס". בשנת 2019 החלה לערוך את מדור התרבות במגזין "G", תפקיד בו שימשה עד 2021.
בשנת 2021 החלה לפרסם תכנים באתר עצמאי בשם "סך הקול".
ללסינגר בת משותפת עם אבשלום אליצור. היא מתגוררת בתל אביב.